একই প্রসঙ্গে বদিউল আলম মজুমদার বলেন, ‘নির্বাচন মানেই প্রতিদ্বন্দ্বিতামূলক নির্বাচন। আমাদের সংবিধানে প্রতিদ্বন্দ্বিতামূলক নির্বাচনের কথা বলা আছে। অন্যদিকে আন্তর্জাতিক আইনেও সঠিক নির্বাচনের কথা বলা আছে। এই সঠিক নির্বাচনের মাধ্যমে ভোটারদের সামনে বিকল্প প্রার্থী থাকবে। ভোটাররা তাদের পছন্দের প্রার্থীকে ভোট দিতে পারবেন এবং ভোটররা কোনো রকম প্রভাব ছাড়া নির্বিঘ্নে ভোট দিতে পারবেন। এই পুরো প্রক্রিয়াটাই হবে বিশ্বাসযোগ্য। ভোটদের সামনে যদি বিশ্বাসযোগ্য বিকল্প থাকতে হয় তবে প্রতিদ্বন্দ্বিতামূলক নির্বাচন অবশ্যই হতে হবে।’